নাৰায়ণ মঞি তেৰি দাসকু দাসা
।। ৰাগঃ ধনশ্ৰী।। তালঃ পৰি।।

                                ধ্ৰুং।। নাৰায়ণ মঞি তেৰি দাসকু-দাসা।
                                        ভৱত তাপে তাপিত মন
                                        তোহাৰি চৰণে কৰহো হামু আশা।।

                                পদ।। কামিনী কনক লুবুধমন পামৰ
                                        ভোলে পৰল মতি মেৰা।
                                        ৰূপ ৰস পৰশ শৱদ গন্ধে আকুল
                                        কৰহু ভকতি নাহি তেৰা।।
                                        ক্ষণিক জীৱন ধন যৌৱন জায়া
                                        বিৰকতি তবহু না হোই।
                                        দংশিত কাল-ভুজঙ্গম অঙ্গা
                                        জানি শৰণ লেহু তোই।।
                                        বৈৰী কাম ক্ৰোধ মদ মত্সৰ
                                        তাসনে ৰতি, মতিহীনা।
                                        পতিত-পাৱন হৰি তোহো বহি নাহি আৰ
                                        কহতু মাধৱ দাস দীনা।।

বৰগীত
মাধৱদেৱৰ বৰগীত